Ahonahkajäkälä

Ahonahkajäkälä (Peltigera leucophlebia) on nahkajäkälien sukuun kuuluva jäkälä. Sen yläpinta on harmaanvihreä, kosteana kirkkaanvihreä. Reunoilta se on huopakarvainen. Alapinta on selvästi verkkosuoninen ja keskustaa kohti tummuva. Liuskat ovat noin 2–4 senttimetriä leveitä. Kasvustot ovat enintään 20 senttimetriä halkaisijaltaan. Jäkälä kasvaa varsinkin runsasravinteisten ja kalkkipitoisten kallioiden raoissa ja sammalikoissa, mutta myös kedoilla ja lehtipuiden tyvien sammalilla. Laji on yleinen koko Suomessa.
Ahonahkajäkälän jäkäläaineena eli sekundaarisena aineenvaihduntatuotteena esiintyy tenuioriinia (C26H24O10), metyyligyroforaattia (C25H22O10), gyroforahappoa (C24H20O10) ja triterpenoideja.

Ahonahkajäkälä muistuttaa pilkkunahkajäkälää ja viitanahkajäkälää. Sen erottaa pilkkunahkajäkälästä alapinnan suonisuuden avulla ja viitanahkajäkälästä alapinnan tumman verkkomaisen suonituksen avulla.

 Lähteet 

 Aiheesta muualla 
 Laji.fi: Ahonahkajäkälä (Peltigera leucophlebia)
 Luopiosten kasvisto: Ahonahkajäkälä (Peltigera leucophlebia)
 ITIS: Peltigera leucophlebia 
 UniProt: Taxonomy - Peltigera leucophlebia 
 Global Biodiversity Information Facility (GBIF): Peltigera leucophlebia 
 United States Department of Agriculture (USDA): Peltigera leucophlebia 
 Consortium of Lichen Herbaria: Peltigera leucophlebia 
 Italic 7.0, The Information System on Italian Lichens: Peltigera leucophlebia 
 PheroBase: Semiochemicals of Peltigera leucophlebia  

Luokka:Nahkajäkälät